Jan 27,2019
పసిడికి ముందస్తు డిమాండ్‌
న్యూఢిల్లీ : వచ్చే పెళ్లిళ్ల సీజన్‌ డిమాండ్‌ను దృష్టిలో పెట్టుకుని అభరణాల వర్తకులు, రిటైలర్లు ముందు చూపుతో పసిడి కొనుగోళ్లకు మొగ్గు చూపుతున్నారు. దీంతో క్రమంగా ఈ లోహం ధర పెరుగుతోంది. వారాంతం నాటికి పసిడి ధర రూ.33,300కు చేరింది. మరోవైపు వెండి ధరల్లో తగ్గుదల చోటు చేసుకుంటుంది. కాగా అంతర్జాతీయ మార్కెట్‌లో బంగారం ధరలు తగ్గుతున్నాయి. దీనికి భిన్నంగా భారత్‌లో పెరగడం గమనార్హం. శనివారం (జనవరి 26) నాటికి ఈ ధర రూ.33,300లకు చేరింది. ఈ వారంలో 10 గ్రాముల పసిడి రూ.140 ప్రియమైంది. ఇదే సమయంలో కిలో వెండిపై రూ.50 తగ్గి రూ.40,050 వద్ద నమోదయ్యింది. ఈ వారంలో వెండి ధర రూ.40,160-రూ.39,850 మధ్య కదలాడింది,. 100 వెండి నాణేల ధర యథాతథంగా రూ.77,000గా నమోదయ్యింది.
మీ స్నేహితులకు రికమెండ్ చెయ్యండి